Diari Oficial de la Generalitat Valenciana


Sumari del DOGV 6167, del 17-12-2009 (2009/13251)

RESOLUCIÓ de 30 de novembre de 2009, de la Universitat d'Alacant, per la qual es convoca concurs d'accés a places de cossos de funcionaris docents universitaris.
-----------------------------------------------------------------------------------------------------------------------------------------------------------------

### Dades del document

Número de DOGV
:   6167

Data del DOGV
:   17-12-2009

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2009/13093


Data del document
:   30-11-2009

Organisme emissor
:   Universitat d'Alacant

Tipus de document
:   Resolució

Anàlisi jurídica

 Descriptors 

:   * concurs administratiu

RESOLUCIÓ de 30 de novembre de 2009, de la Universitat d'Alacant, per la qual es convoca concurs d'accés a places de cossos de funcionaris docents universitaris. [2009/13955]
A tenor de l'establit en l'article 144 de l'Estatut de la Universitat d'Alacant i en la base 3 de la normativa de la Universitat d'Alacant per a la regulació dels concursos d'accés als cossos docents universitaris.
Aquest Rectorat, en ús de les seues competències, ha resolt convocar a concurs d'accés les places que es relacionen en l'annex I de la present Resolució, d'acord amb les següents bases:
Primera. Règim jurídic
Aquest concurs d'accés es regirà per les bases d'aquesta convocatòria, que s'ajustaran a l'establit en la Llei Orgànica 6/2001, de 21 de desembre, d'Universitats, modificada per la Llei Orgànica 4/2007, de 12 d'abril; el Reial Decret 1313/2007, de 5 d'octubre, pel qual es regula el règim dels concursos d'accés a cossos docents universitaris; l'Estatut de la Universitat d'Alacant, aprovat per Decret 73/2004, de 7 de maig, del Consell de la Generalitat (DOGV de 18 de maig de 2004); l'Acord de Consell de Govern de 27 de febrer de 2009, pel qual s'aprova la normativa de la Universitat d'Alacant per a la regulació dels concursos d'accés als cossos docents universitaris; i altra normativa de general aplicació.
Segona. Requisits dels candidats
Per a ser admesos a aquest concurs d'accés s'hauran de reunir els següents requisits, el compliment dels quals ha d'estar referit a la data d'expiració del termini fixat per a la presentació de sol·licituds i mantenir-se fins al moment de la presa de possessió:
2.1. Requisits generals:
2.1.1. Els recollits en l'article 56 de la Llei 7/2007, de 12 d'abril, de l'Estatut Bàsic de l'Empleat Públic:
a) Tenir complits setze anys d'edat i no superar de l'edat màxima de jubilació forçosa.
b) Posseir la capacitat funcional per a l'acompliment de les tasques.
c) No haver sigut separat, per mitjà d'expedient disciplinari, del servici de qualsevol de les administracions públiques o dels òrgans constitucionals o estatutaris de les comunitats autònomes, ni trobar-se en inhabilitació absoluta o especial per a ocupacions o càrrecs públics per resolució judicial, per a l'accés al cos o escala de funcionari en el qual haguera sigut separat o inhabilitat. En el cas de ser nacional d'altre estat, no trobar-se inhabilitat o en situació equivalent ni haver sigut sotmès a sanció disciplinària o equivalent que impedisca, en el seu estat, en els mateixos termes l'accés a l'ocupació pública.
L'acompliment de les places convocades quedarà sotmés a la Llei 53/1984, de 26 de desembre, i a les normes de desenvolupament, en matèria d'incompatibilitats.
2.1.2. Els aspirants que no siguen de nacionalitat espanyola hauran d'acreditar un coneixement adequat de qualsevol de les llengües oficials de la Comunitat Valenciana per al desenvolupament de les seues funcions.
2.1.3. Abonar les taxes corresponents en concepte de drets d'examen.
2.2. Requisit específic:
2.2.1. Estar acreditat d'acord amb l'establit en el Reial Decret 1312/2007, de 5 d'octubre, pel qual s'estableix l'acreditació nacional per a l'accés als cossos docents universitaris.
2.2.2. Així mateix podran presentar-se qui pertanyen al cos docent universitari corresponent o superior i no es troben en el cas arreplegat en l'article 65.2 de la Llei Orgànica 4/2007, de 12 d'abril o estiguen habilitats conforme a l'establit en el Reial Decret 774/2002, de 26 de juliol, pel qual es regula el sistema d'habilitació nacional per a l'accés a cossos de funcionaris docents universitaris i el règim dels concursos d'accés respectius.
Tercera. Sol·licituds
3.1. Les persones que desitgen prendre part en els concursos presentaran, per cada plaça sol·licitada, la corresponent instància segellada en el termini de 20 dies hàbils a comptar de l'endemà de publicar-se aquesta convocatòria en el Boletín Oficial del Estado, en l'oficina principal del registre general de la universitat o en les oficines auxiliars, situades en les secretaries de centre i en la seu d'Alacant, o bé, per qualsevol dels procediments establits en l'article 38.4 de la Llei 30/1992, de 26 de novembre, de Règim jurídic de les administracions públiques i del procediment administratiu comú, modificada per la Llei 4/1999. Les sol·licituds que es presenten a través de les oficines de correus hauran d'enviar-se en sobre obert perquè l'empleat de Correus puga estampar en cadascuna d'elles el segell de dates abans de la seua certificació i adreçar-se al Campus de Sant Vicent del Raspeig, apartat 99, 03114, Alacant. Aquesta sol·licitud, que s'ajustarà al model que s'acompanya en l'annex II d'aquesta convocatòria, degudament emplenada, anirà acompanyada dels següents documents:
a) Fotocòpia del document nacional d'identitat o, en cas d'estrangers, del document que acredite la seua identitat i data de naixement.
b) Fotocòpia del document que acredite estar acreditat o habilitat, d'acord amb l'establit en la base 2.2.
En cas de ser funcionari dels cossos docents universitaris, hauran de presentar document que acredite el cos i àrea de coneixement.
c) Per a l'acreditació del requisit arreplegat en la base 2.1.2, haurà d'aportar fotocòpia del document que acredite un coneixement adequat de qualsevol de les llengües oficials de la Comunitat Valenciana per al desenvolupament de les seues funcions. En defecte d'això, l'acreditació d'aquest coneixement es determinarà per la comissió en el desenvolupament de la prova contemplada en la base 8.3.
d) Resguard que justifique el pagament de 24,82 euros en concepte de drets d'examen, que s'ingressaran, en efectiu o mitjançant transferència bancària, en la Caja de Ahorros del Mediterráneo (QBJ-4715) d'Alacant, en el compte número 2525796938 de l'oficina 3191, DC 11, juntament amb el nom i els cognoms, caldrà indicar-hi el número del concurs i de la plaça.
Quarta. Protecció de dades personals
Les dades de caràcter personal aportades pels aspirants quedaran incloses en el fitxer automatitzat de Personal d'aquesta Universitat, que es compromet a no fer-ne un ús diferent d'aquell per al qual han sigut sol·licitades, segons la resolució de la Universitat d'Alacant, de 17 de desembre de 2002, per la qual es regula els fitxers automatitzats de dades de caràcter personal (DOGV de 15 de gener de 2003).
La Universitat d'Alacant informa així mateix, sobre la possibilitat d'exercir els drets d'accés, rectificació, cancel·lació i, si escau, d'oposició, que preveu l'article 5 de la Llei Orgànica 15/1999, de 13 de desembre, de protecció de dades; que han de ser exercits, per escrit, davant el Gerent d'aquesta Universitat.
Cinquena. Informació i notificacions del procediment
5.1. D'acord amb el previst en l'article 59.6.b de la Llei 30/1992, de 26 novembre, modificada per la Llei 4/1999, les publicacions detallades en les bases següents substituiran la notificació personal als interessats i produiran els mateixos efectes.
5.2. En el cas d'haver-se de fer alguna notificació personal a l'interessat a la seua adreça postal, es considerarà com vàlida la indicada en la seua instància, de manera que si en el desenvolupament del procediment s'hi produeix cap canvi en la mateixa, serà responsabilitat de l'interessat comunicar-lo.
5.3. La informació referent a aquesta convocatòria pot consultar-se en la pàgina web de la Universitat d'Alacant, a través de la següent adreça
Sisena. Relació d'admesos i exclosos
6.1. Finalitzat el termini de presentació de sol·licituds, el rector de la Universitat d'Alacant, dictarà resolució que es publicarà en el tauler d'anuncis de l'edifici de Rectorat i en la pàgina web del Servei de Selecció i Formació, en la qual constarà la relació provisional d'admesos i exclosos, indicant-se en aquest cas les causes d'exclusió.
Contra aquesta resolució els interessats podran presentar reclamació o esmena en el termini de deu dies hàbils, a contar des de l'endemà al de la seua publicació.
6.2. Finalitzat aquest termini, es publicarà en els mateixos llocs resolució en la qual, a més de declarar aprovada la relació definitiva d'admesos i exclosos, s'arreplegarà el lloc, data i hora de celebració de l'acte de presentació referit en la base 8.
Contra aquesta resolució, que posa fi a la via administrativa, es podrà interposar recurs de reposició en el termini d'un mes o, directament, recurs contenciosoadministratiu en el termini de dos mesos, a contar des de l'endemà al de la publicació de la citada resolució, conforme a l'article 46 de la Llei 29/1998, de 13 de juliol, reguladora de la Jurisdicció Contenciosa Administrativa.
6.3. Els candidats que resulten exclosos en la relació definitiva podran sol·licitar el reintegrament de les taxes per drets d'examen, mitjançant instància dirigida al Vicerectorat de Planificació Econòmica de la Universitat d'Alacant, en la qual es farà constar, entre altres dades, els de tipus bancari on es farà efectiva la transferència.
Setena. Comissions del concurs d'accés
7.1. La composició de la comissió Jutjadora corresponent a cada concurs figura en l'annex IV d'aquesta convocatòria i els curriculums dels membres titulars es publicarà en la pàgina web del Servei de Selecció i Formació.
7.2. Les comissions jutjadores hauran de constituir-se en el termini màxim de 3 mesos a contar des de l'endemà al de la publicació de la convocatòria del concurs d'accés i hauran d'ajustar-se en el seu funcionament a l'establit en la base 6 i següents de la normativa de desenvolupament d'aquesta Universitat.
Huitena. Desenvolupament del concurs
8.1. Acte de constitució. En aquest acte la comissió fixarà els criteris específics de valoració, que haurien d'ajustar-se als criteris bàsics establits en l'article 145.2 de l'Estatut de la Universitat d'Alacant i als criteris generals recollits en la base 7 de la normativa de desenvolupament d'aquesta Universitat. Es publicaran en els locals on se celebre la sessió i en el tauler d'anuncis de l'edifici de Rectorat, amb antelació a l'acte de presentació.
8.2. Presentació. En l'acte de presentació, que serà públic, els concursants lliuraran al president de la comissió el seu historial acadèmic, docent i investigador per quintuplicat, juntament amb un exemplar de les publicacions i documents acreditatius dels mèrits adduïts i, també per quintuplicat, el projecte docent i investigador. El curriculum vitae haurà d'ajustar-se al model que figura en l'annex III de la present convocatòria.
En aquest mateix acte, la comissió establirà:
a) l'ordre d'actuació dels aspirants en les proves mitjançant sorteig públic;
b) el calendari de les proves, que tindrà lloc en el termini màxim de 15 dies naturals a contar des de l'endemà al de l'acte de presentació.
c) el termini fixat perquè qualsevol concursant puga examinar la documentació lliurada per la resta de concursants.
Després de l'acte de presentació, la comissió farà pública en els locals on se celebre la sessió i en el tauler d'anuncis de l'edifici de Rectorat una resolució amb els acords adoptats en aquesta sessió.
8.3. Prova.
Totes les proves es realitzaran en sessió pública i tindran caràcter obligatori.
a) Els concursos d'accés a places de catedràtic d'universitat constaran d'una prova dividida en dues parts. La primera comprendrà l'exposició oral dels seus mèrits i historial acadèmic, docent i investigador, així com de les directrius fonamentals del seu projecte docent. La segona part consistirà en l'exposició oral d'un projecte d'investigació. Per al desenvolupament de cadascuna de les parts els candidats disposaran d'un temps màxim de seixanta minuts. Seguidament, la comissió podrà realitzar preguntes, sol·licitar aclariments i debatre amb el concursant tots aquells aspectes que estime rellevants durant un temps màxim de dues hores.
b) Els concursos d'accés a places de professor titular d'universitat constaran d'una prova dividida en dues parts. La primera part comprendrà l'exposició oral dels seus mèrits i historial acadèmic, docent i investigador, així com del seu projecte docent i investigador. El projecte docent haurà d'incloure, en tot cas, el programa d'una o diverses assignatures de matèries bàsiques o obligatòries de plans d'estudi vigents en la Universitat d'Alacant, i haurà de fer referència expressa a la planificació i els recursos docents empleats. Per al desenvolupament d'aquesta part els candidats disposaran d'un temps màxim de seixanta minuts. Seguidament, la Comissió podrà realitzar preguntes, sol·licitar aclariments i debatre amb el concursant tots aquells aspectes que estime rellevants durant un temps màxim de noranta minuts.
La segona part de la prova, consistirà en l'exposició oral d'un dels temes continguts en el projecte docent presentat, per al que el candidat proporcionarà prèviament al president de la comissió una relació de tres temes dels quals, per sorteig, es triarà un per a ser exposat. El candidat disposarà per a la realització d'aquesta prova d'un temps màxim de seixanta minuts. Finalitzada l'exposició, la comissió podrà realitzar preguntes, sol·licitar aclariments i debatre amb el concursant tots aquells aspectes que estime rellevants durant un temps màxim de noranta minuts.
En ambdós casos, finalitzada la prova, la Comissió o cadascun dels seus integrants, emetrà una valoració raonada sobre cada concursant, ajustada a cadascun dels criteris generals i específics de valoració prèviament establits, en la qual es valorarà l'historial acadèmic, docent i investigador, el projecte docent i investigador, així com les capacitats del candidat per a l'exposició i debat davant la Comissió demostrades en la prova. A la vista dels informes, la Comissió efectuarà una proposta motivada de provisió, que haurà de ser aprovada per, almenys, tres vots a favor.
Novena. Proposta de provisió i reclamacions
9.1. La comissió elevarà al rector, motivadament i amb caràcter vinculant, la proposta de provisió de la plaça, que haurà d'incloure l'avaluació de cada concursant desglossada per cadascun dels aspectes avaluats. Aquesta proposta es publicarà en el tauler d'anuncis de l'edifici de Rectorat i en la pàgina web del Servei de Selecció i Formació.
9.2. El procés podrà concloure amb la proposta de la comissió de no proveir la plaça convocada.
9.3. El temps transcorregut entre la publicació de la convocatòria de concurs d'accés i la resolució del mateix no podrà excedir de sis mesos.
9.4. Contra les propostes de les comissions dels concursos d'accés es podrà presentar reclamació davant el rector en el termini màxim de 10 dies hàbils, a contar des de l'endemà a la seua publicació en el tauler d'anuncis de l'edifici de Rectorat.
9.5. Els candidats proposats per a cada plaça, en el termini màxim de 10 dies hàbils a contar des de l'endemà de la publicació de la proposta de provisió, hauran d'acreditar el compliment dels requisits establits en la convocatòria mitjançant la presentació de la següent documentació:
a) Fotocopia compulsada del document nacional d'identitat o document equivalent.
b) Documentació acreditativa de reunir els requisits específics recollits en l'apartat 2.2 d'aquesta convocatòria.
c) Certificació mèdica oficial de no patir malaltia ni defecte físic o psíquic per a l'acompliment de les funcions corresponents a professor d'universitat.
d) Declaració jurada de no haver estat separat de l'administració de l'estat, institucional o local, ni de les administracions de les comunitats autònomes, en virtut d'expedient disciplinari, i no trobar-se inhabilitat per a l'exercici de la funció pública. Els aspirants que no posseïsquen la nacionalitat espanyola hauran de presentar declaració jurada o promesa de no estar sotmesos a sanció disciplinària o condemna penal que impedisca en el seu estat l'accés a la funció pública.
e) Els qui tingueren la condició de funcionaris públics de carrera, estaran exempts de justificar els documents i requisits dels apartats b i c, i hauran de presentar certificació del ministeri o organisme de què depenguen, acreditativa de la seua condició de funcionaris i quantes circumstàncies consten en el seu full de serveis.
Deu. Nomenament i presa de possessió
10.1. Una vegada realitzat el tràmit anterior, el rector efectuarà el nomenament del candidat proposat, que serà publicat en el Boletín Oficial del Estado i en el Diari Oficial de la Comunitat Valenciana i comunicat als registres oportuns i a la Secretaria General del Consell de Coordinació Universitària, especificant la denominació de la plaça, cos i àrea de coneixement.
10.2. Presa de possessió. En el termini màxim 20 dies, a comptar des de l'endemà de la publicació del nomenament en el Boletín Oficial del Estado, el candidat proposat haurà de prendre possessió.
Alacant, 30 de novembre de 2009.- El rector, p. d. (Res. Rectoral 21.05.2008), el vicerector d'Ordenació Acadèmica i Professorat: Jesús Pradells Nadal.
ANNEX I
Concurs número: CA076
Nombre de places: una
Cos a què pertany la plaça: catedràtic d'universitat (DF00033)
Àrea de coneixement: Química Física
Departament: Química Física
Activitat docent: la corresponent a l'àrea de Química Física
Perfil investigador : electroquímica
Concurs nombre: CA077
Nombre de places: una
Cos a què pertany la plaça: catedràtic d'universitat (DF00646)
Àrea de coneixement: Química Física
Departament: Química Física
Activitat docent: la corresponent a l'àrea de Química Física
Perfil investigador : electroquímica
Concurs número: CA078
Nombre de places: una
Cos a què pertany la plaça: catedràtic d'universitat (DF02639)
Àrea de coneixement: Química Inorgànica
Departament: Química Inorgànica
Activitat docent: la corresponent a l'àrea de Química Inorgànica
Perfil investigador: investigació en Química Inorgànica
Concurs número: CA079
Nombre de places: una
Cos a què pertany la plaça: catedràtic d'universitat (DF02642)
Àrea de coneixement: Enginyeria de la Construcció
Departament: Enginyeria de la Construcció, Obres Públiques i Infraestructura Urbana
Activitat docent: la corresponent a l'àrea de Enginyeria de la Construcció
Perfil investigador : formigons conductors multifuncionals. Durabilitat d'estructures de formigó armat
Concurs número: CA080
Nombre de places: una
Cos a què pertany la plaça: professor titular d'universitat (DF00264)
Àrea de coneixement: Química Física
Departament: Química Física
Activitat docent: la corresponent a l'àrea de Química Física
Perfil investigador: electroquímica
Concurs número: CA081
Nombre de places: una
Cos a què pertany la plaça: professor titular d'universitat (DF02626)
Àrea de coneixement: Fisiologia
Departament: Fisiologia, Genètica i Microbiologia
Activitat docent: la corresponent a l'àrea de Fisiologia
Perfil investigador: fisiologia animal
Concurs número: CA082
Nombre de places: una
Cos a què pertany la plaça: professor titular d'universitat (DF02636)
Àrea de coneixement: Llengua Espanyola
Departament: Filologia Espanyola, Lingüística General i Teoria de la Literatura
Activitat docent: la corresponent a l'àrea de Llengua Espanyola
Perfil investigador: pragmàtica de l'espanyol
Concurs número: CA083
Nombre de places: una
Cos a què pertany la plaça: professor titular d'universitat (DF02637)
Àrea de coneixement: Literatura Espanyola
Departament: Filologia Espanyola, Lingüística General i Teoria de la Literatura
Activitat docent: la corresponent a l'àrea de Literatura Espanyola
Perfil investigador : literatura hispanoamericana colonial
Concurs número: CA084
Nombre de places: una
Cos a què pertany la plaça: professor titular d'universitat (DF02638)
Àrea de coneixement: Química Inorgànica
Departament: Química Inorgànica
Activitat docent: la corresponent a l'àrea de Química Inorgànica
Perfil investigador: investigació en química inorgànica
Concurs número: CA085
Nombre de places: una
Cos a què pertany la plaça: professor titular d'universitat (DF02645)
Àrea de coneixement: Zoologia
Departament: Ciències del Mar i Biologia Aplicada
Activitat docent: la correspondiente al área de Zoologia
Perfil investigador: biologia marina
Concurs nombre: CA086
Nombre de places: una
Cos a què pertany la plaça: professor titular d'universitat (DF02651)
Àrea de coneixement: Física Aplicada
Departament: Física, Enginyeria de Sistemes i Teoria del Senyal
Activitat docent: la corresponent a l'àrea de Física Aplicada
Perfil investigador: materials hologràfics i oscil·ladors no lineals
Concurs número: CA087
Nombre de places: una
Cos a què pertany la plaça: professor titular d'universitat (DF02652)
Àrea de coneixement: Física Aplicada
Departament: Física, Enginyeria de Sistemes i Teoria del Senyal
Activitat docent: la corresponent a l'àrea de Física Aplicada
Perfil investigador: investigació en evolució colisional i estructura interna de xicotets cossos del sistema solarANNEX IV
NÚMERO DE PLAÇA: DF00033
CATEGORIA DE LA PLAÇA: catedràtic d'universitat
ÀREA DE CONEIXEMENT: Química Física
COMISSIÓ TITULAR
PRESIDENT: Juan Miguel Feliu Martínez, catedràtic d'universitat de la Universitat d'Alacant
SECRETÀRIA: Ángela Molina Gómez, catedràtica d'universitat de la Universitat de Múrcia
VOCAL: Carlos Sieiro del Nido, catedràtic d'universitat de la Universitat Autònoma de Madrid
VOCAL: Francisco Vicente Pedrós, catedràtic d'universitat de la Universitat de València
VOCAL: Manuela Rueda Rueda, catedràtica d'universitat de la Universitat de Sevilla
COMISSIÓ SUPLENT
PRESIDENT: Antonio Aldaz Riera, catedràtic d'universitat de la Universitat d'Alacant
SECRETÀRIA: Iluminada Gallardo García, catedràtica d'universitat de la Universitat Autònoma de Barcelona
VOCAL: Juan Manuel Pérez Martínez, catedràtic d'universitat de la Universitat d'Alacant
VOCAL: Toribio Fernández Otero, catedràtic d'universitat de la Universitat Politècnica de Cartagena
VOCAL: Carmen Serna Ballester, catedràtica d'universitat de la Universitat de Múrcia
NÚMERO DE PLAÇA: DF00646
CATEGORIA DE LA PLAÇA: catedràtic d'universitat
ÀREA DE CONEIXEMENT: Química Física
COMISSIÓ TITULAR
PRESIDENT: Enrique Fatás Lahoz, catedràtic d'universitat de la Universitat Autònoma de Madrid
SECRETÀRIA: Iluminada Gallardo García, catedràtica d'universitat de la Universitat Autònoma de Barcelona
VOCAL: Emilio San Fabián Maroto, catedràtic d'universitat de la Universitat d'Alacant
VOCAL: Carlos Sieiro del Nido, catedràtic d'universitat de la Universitat Autònoma de Madrid
VOCAL: Toribio Fernández Otero, catedràtic d'universitat de la Universitat Politècnica de Cartagena
COMISSIÓ SUPLENT
PRESIDENT: Enric Brillas Coso, catedràtic d'universitat de la Universitat de Barcelona
SECRETÀRIA: Manuela Rueda Rueda, catedràtica d'universitat de la Universitat de Sevilla
VOCAL: Mª Inmaculada Velasco Albillos, catedràtica d'universitat de la Universitat de Saragossa
VOCAL: José Vázquez Tato, catedràtic d'universitat de la Universitat de Santiago de Compostela
VOCAL: José Miguel Rodríguez Mellado, catedràtic d'universitat de la Universitat de Còrdova
NÚMERO DE PLAÇA: DF02639
CATEGORIA DE LA PLAÇA: catedràtic d'universitat
ÀREA DE CONEIXEMENT: Química Inorgànica
COMISSIÓ TITULAR
PRESIDENT: Francisco Rodríguez Reinoso, catedràtic d'universitat de la Universitat d'Alacant
SECRETÀRIA: Concepción Salinas Martínez de Lecea, catedràtica d'universitat de la Universitat d'Alacant
VOCAL: Vicente Gómez Serrano, catedràtic d'universitat de la Universitat d'Extremadura
VOCAL: Guillermo Monrós Tomás, catedràtic d'universitat de la Universitat Jaume I
VOCAL: María Domingo García, catedràtica d'universitat de la Universitat de Granada
COMISSIÓ SUPLENT
PRESIDENT: Ángel Linares Solano, catedràtic d'universitat de la Universitat d'Alacant
SECRETÀRIA: Pilar Ramírez de la Piscina Millán, catedràtica d'universitat de la Universitat de Barcelona
VOCAL: María Vallet Regí, catedràtica d'universitat de la Universitat Complutense
VOCAL: Carmen Navarro Ranninger, catedràtica d'universitat de la Universitat Autònoma de Madrid
VOCAL: José Rubén García Menéndez, catedràtic d'universitat de la Universitat d'Oviedo
NÚMERO DE PLAÇA: DF02642
CATEGORIA DE LA PLAÇA: catedràtic d'universitat
ÀREA DE CONEIXEMENT: Enginyeria de la Construcció
COMISSIÓ TITULAR
PRESIDENTA: Mª Carmen Andrade Perdrix, professora d'Investigació de l'Institut Eduardo Torroja de la construcció i el cement
SECRETARI: Miguel A. Climent Llorca, catedràtic d'universitat de la Universitat d'Alacant
VOCAL: Pedro Miguel Sosa, catedràtic d'universitat de la Universitat Politècnica de València
VOCAL: Antoni Marí Bernat, catedràtic d'universitat de la Universitat Politècnica de Catalunya
VOCAL: Jordi Payá Bernabeu, catedràtic d'universitat de la Universitat Politècnica de València
COMISSIÓ SUPLENT
PRESIDENTA: Mª Teresa Blanco Varela, professora d'investigació del l'Institut Eduardo Torroja de la construcció i el cement
SECRETÀRIA: Victoria Borrachero Rosado, catedràtica d'universitat de la Universitat Politècnica de València
VOCAL: Luis Agulló Fite, catedràtic d'universitat de la Universitat Politècnica de Catalunya
VOCAL: Ángel Palomo Sánchez, professor d'investigació de l'Institut Eduardo Torroja de la construcció i el cement
VOCAL: Francisca Puerta Maroto, professora d'investigació de l'Institut Eduardo Torroja de la construcció i el cement
NÚMERO DE PLAÇA: DF00264
CATEGORIA DE LA PLAÇA: professor titular d'universitat
ÀREA DE CONEIXEMENT: Química Física
COMISSIÓ TITULAR
PRESIDENT: Juan Miguel Feliu Martínez, catedràtic d'universitat de la Universitat d'Alacant
SECRETÀRIA: Paloma Calle Díez, professora titular d'universitat de la Universitat Autònoma de Madrid
VOCAL: Carmen Serna Ballester, catedràtica d'universitat de la Universitat de Múrcia
VOCAL: Vicente Montiel Leguey, professor titular d'universitat de la Universitat d'Alacant
VOCAL: Francisco Prieto Dapena, professor titular d'universitat de la Universitat de Sevilla
COMISSIÓ SUPLENT
PRESIDENT: Juan Manuel Pérez Martínez, catedràtic d'universitat de la Universitat d'Alacant
SECRETÀRIA: Manuela López Tenés, professora titular d'universitat de la Universitat de Múrcia
VOCAL: Elisa Vallés Jiménez, professora titular d'universitat de la Universitat de Barcelona
VOCAL: Concepción Alonso Fuente, professora titular d'universitat de la Universitat Autònoma de Madrid
VOCAL: Pilar Ocón Esteban, professora titular d'universitat de la Universitat Autònoma de Madrid
NÚMERO DE PLAÇA: DF02626
CATEGORIA DE LA PLAÇA: professor titular d'universitat
ÀREA DE CONEIXEMENT: Fisiologia
COMISSIÓ TITULAR
PRESIDENTA: Anunciación Ilundain Larrañeta, catedràtica d'universitat de la Universitat de Sevilla
SECRETARI: Andrés Morales Calderón, professor titular d'universitat de la Universitat d'Alacant
VOCAL: Antonio Alberola Aguilar, professor titular d'universitat de la Universitat de València
VOCAL: Roberto Gallego Fernández, catedràtic d'universitat de la Universitat Miguel Hernández
VOCAL: Javier Cudeiro Mazaira, catedràtic d'universitat de la Universitat de La Coruña
COMISSIÓ SUPLENT
PRESIDENT: Ginés Salido Ruiz, catedràtic d'universitat de la Universitat d'Extremadura
SECRETÀRIA: Laura Almaraz Gómez, professora titular d'universitat de la Universitat Miguel Hernández
VOCAL: Mª Teresa Pérez García, catedràtica d'escola universitària de la Universitat de Valladolid
VOCAL: José A. Lamas Castro, professor titular d'universitat de la Universitat de Vigo
VOCAL: Isabel Ivorra Pastor, professor titular d'universitat de la Universitat d'Alacant
NÚMERO DE PLAÇA: DF02636
CATEGORIA DE LA PLAÇA: professor titular d'universitat
ÀREA DE CONEIXEMENT: Llengua Espanyola
COMISSIÓ TITULAR
PRESIDENT: Antonio Briz Gómez, catedràtic d'universitat de la Universitat de València
SECRETÀRIA: Dolores Azorín Fernández, catedràtica d'universitat de la Universitat d'Alacant
VOCAL: Clara Eugenia Hernández Cabrera, professora titular d'universitat de la Universitat de Las Palmas
VOCAL: Juan Antonio Moya Corral, catedràtic d'universitat de la Universitat de Granada
VOCAL: Leonor Ruiz Gurillo, professora titular d'universitat de la Universitat d'Alacant
COMISSIÓ SUPLENT
PRESIDENT: José Luis Cifuentes Honrubia, catedràtic d'universitat de la Universitat d'Alacant
SECRETÀRIA: Mª Antonia Martínez Linares, professora titular d'universitat de la Universitat d'Alacant
VOCAL: Agustín Vera Luján, catedràtic d'universitat de la Universitat Nacional d'Educació a Distància
VOCAL: Manuel Alvar Ezquerra, catedràtic d'universitat de la Universitat Complutense
VOCAL: Esperanza Acín Villa, professora titular d'universitat de la Universitat de La Coruña
NÚMERO DE PLAÇA: DF02637
CATEGORIA DE LA PLAÇA: professor titular d'universitat
ÀREA DE CONEIXEMENT: Literatura Espanyola
COMISSIÓ TITULAR
PRESIDENT: José Carlos Rovira Soler, catedràtic d'universitat de la Universitat d'Alacant
SECRETÀRIA: Carmen Alemany Bay, professora titular d'universitat de la Universitat d'Alacant
VOCAL: Rocío Oviedo Pérez de Tudela, catedràtica d'universitat de la Universitat Complutense
VOCAL: Eduardo Becerra Grande, professor titular d'universitat de la Universitat Autònoma de Madrid
VOCAL: Evangelina Rodríguez Cuadros, catedràtica d'universitat de la Universitat de València
COMISSIÓ SUPLENT
PRESIDENT: Enrique Rubio Cremades, catedràtic d'universitat de la Universitat d'Alacant
SECRETÀRIA: Mª Ángeles Ayala Aracil, professora titular d'universitat de la Universitat d'Alacant
VOCAL: Francisco José López Alfonso, professor titular d'universitat de la Universitat de València
VOCAL: Virginia Gil Amate, professora titular d'universitat de la Universitat d'Oviedo
VOCAL: Francisco Tovar Blanco, catedràtic d'universitat de la Universitat de Lleida
NÚMERO DE PLAÇA: DF02638
CATEGORIA DE LA PLAÇA: professor titular d'universitat
ÀREA DE CONEIXEMENT: Química Inorgànica
COMISSIÓ TITULAR
PRESIDENT: Ángel Linares Solano, catedràtic d'universitat de la Universitat d'Alacant
SECRETÀRIA: Concepción Salinas Martínez de Lecea, catedràtica d'universitat de la Universitat d'Alacant
VOCAL: Sebastián Bruque Gámez, catedràtic d'universitat de la Universitat de Màlaga
VOCAL: Serafín Bernal Márquez, catedràtic d'universitat de la Universitat de Cadis
VOCAL: José Rivera Utrilla, catedràtic d'universitat de la Universitat de Granada
COMISSIÓ SUPLENT
PRESIDENT: Diego Cazorla Amorós, catedràtic d'universitat de la Universitat d'Alacant
SECRETÀRIA: Mª del Carmen Román Martínez, professora titular d'universitat de la Universitat d'Alacant
VOCAL: Vicente Fernández Herrero, catedràtic d'universitat de la Universitat Autònoma de Madrid
VOCAL: Mª Victoria López Ramón, professora titular d'universitat de la Universitat de Jaén
VOCAL: Pilar Ramírez de la Piscina Millán, catedràtica d'universitat de la Universitat de Barcelona
NÚMERO DE PLAÇA: DF02645
CATEGORIA DE LA PLAÇA: professor titular d'universitat
ÀREA DE CONEIXEMENT: Zoologia
COMISSIÓ TITULAR
PRESIDENT: Alfonso Ramos Esplá, catedràtic d'universitat de la Universitat d'Alacant
SECRETÀRIA: Romana Capaccioni Azzati, professora titular d'universitat de la Universitat de València
VOCAL: Ana Ramos Martos, investigadora titular de l'Institut Espanyol d'Oceanografia
VOCAL: José L. Sánchez Lizaso, professor titular d'universitat de la Universitat d'Alacant
VOCAL: Elsa Vázquez Otero, professora titular d'universitat de la Universitat de Vigo
COMISSIÓ SUPLENT
PRESIDENT: Celso Rodríguez Babio, catedràtic d'universitat de la Universitat de València
SECRETÀRIA: Mª Pilar Martín del Río, profesora titular d'universitat de la Universitat de Cadis
VOCAL: Juan Junoy Pintos, professor titular d'universitat de la Universitat d'Alcalá de Henares
VOCAL: Raquel Goñi Beltrán de Garizurieta, investigadora titular de l'Institut Espanyol d'Oceanografia
VOCAL: Montserrat Demestre Alted, investigador científic de l'Institut de Ciències del Mar
NÚMERO DE PLAÇA: DF02651
CATEGORIA DE LA PLAÇA: professor titular d'universitat
ÀREA DE CONEIXEMENT: Física Aplicada
COMISSIÓ TITULAR
PRESIDENT: Augusto Beléndez Vázquez, catedràtic d'universitat de la Universitat d'Alacant
SECRETÀRIA: Carmen Carreras Béjar, profesora titular d'universitat de la Universitat Nacional d'Educació a Distància
VOCAL: Francisco Belmar Ibáñez, catedràtic d'universitat de la Universitat Politècnica de València
VOCAL: Hermelando Estellés Belenguer, catedràtic d'universitat de la Universitat Politècnica de València
VOCAL: Pilar Martínez Jiménez, catedràtica d'universitat de la Universitat de Còrdova
COMISSIÓ SUPLENT
PRESIDENT: Carlos Pastor Antón, catedràtic d'universitat de la Universitat Miguel Hernández
SECRETÀRIA: Mª Carmen García Martínez, professora titular d'universitat de la Universitat de Còrdova
VOCAL: Mª Carmen Carrión Pérez, catedràtica d'universitat de la Universitat de Granada
VOCAL: Inmaculada Pascual Villalobos, catedràtica d'universitat de la Universitat d'Alacant
VOCAL: Arturo Serna Ballester, catedràtic d'Escola universitària de la Universitat Miguel Hernández
NÚMERO DE PLAÇA: DF02652
CATEGORIA DE LA PLAÇA: professor titular d'universitat
ÀREA DE CONEIXEMENT: Física Aplicada
COMISSIÓ TITULAR
PRESIDENT: Augusto Beléndez Vázquez, catedràtic d'universitat de la Universitat d'Alacant
SECRETÀRIA: Amparo Marco Tobarra, professora titular d'universitat de la Universitat d'Alacant
VOCAL: Antonio Molina Cuevas, catedràtic d'universitat de la Universitat de Granada
VOCAL: José L. Ortiz Moreno, científic titular de l'Institut d'Astrofísica d'Andalusia
VOCAL: Teresa del Río Gaztelurrutia, professora titular d'Universitat de la Universitat del País Basc
COMISSIÓ SUPLENT
PRESIDENT: Agustín Sánchez Lavega, catedràtic d'universitat de la Universitat del País Basc
SECRETÀRIA: Inmaculada Pascual Villalobos, catedràtica d'universitat de la Universitat d'Alacant
VOCAL: Lluís F. Garrigós i Oltra, professor titular d'universitat de la Universitat Politècnica de València
VOCAL: Miguel A. Satorre Aznar, professor titular d'universitat de la Universitat Politècnica de València
VOCAL: Mª Rosa Zapatero Osorio, investigadora científica del Centre d'Astrobiologia